section_heading: Odnosi s Mlečanima
paragraph_text: Odnosi kneza Dujma s Mlečanima, kao i odnosi svih drugih knezova Krčkih s njima, bili su složeni i slojeviti, poglavito zbog specifičnosti položaja otoka Krka i ostalih dijelova Hrvatskog primorja s obzirom na mletačke aspiracije prema tom dijelu hrvatskog teritorija. Općenito, prevladavali su dobri međusobni odnosi, jer je to bilo u interesu obiju strana. U pojedinim razdobljima, ipak, ti su odnosi bili loši.